[{"text_idx": "#000005", "text": "Vo\u0303rkpalli Euroopa meistrivo\u0303istlustel tagasid eile koha veerandfinaalis Itaalia, Saksamaa, Holland ja Serbia. Ta\u0308na selguvad kaks viimast meeskonda, kes kaheksa parema hulka pa\u0308a\u0308sevad."}, {"text_idx": "#000006", "text": "Avo Keele juhendatav La\u0308ti ei suutnud Ostravas suuru\u0308llatust korda saata ja kaotas oodatult 0:3 (-14, -13, -16) Itaaliale. Poole tuhande pealtvaataja ees peetud mats\u030cis to\u0303i Ferdinando De Giorgi vo\u0303rdlemisi noortele hoolealustele 13 punkti (+11) Daniele Lavia, Giulio Pinali lisas 9 punkti (+5). La\u0308ti resultatiivsemad olid Kristaps S\u030cmits 7 (+2) ning Gustavs Freimanis ja Kristers Dardzans 4 punktiga (+2 ja +1). La\u0308tlased ei lo\u0308o\u0308nud u\u0308htegi a\u0308ssa ja eksisid ru\u0308nnakul kokku suisa 23 korral. Itaalia oli seevastu ko\u0303igis elementides korralikul tasemel."}, {"text_idx": "#000007", "text": "Tallinna-alagrupist teisena edasi pa\u0308a\u0308senud Saksamaa pa\u0308a\u0308ses samuti suuremate muredeta edasi, alistades Ostravas o\u0303htu teises ma\u0308ngus 600 pealtvaataja ees 3:1 (14, -18, 19, 22) Bulgaaria. Nurgamees Moritz Karlitzek paistis silma suisa kuue servia\u0308ssaga ja kogus lo\u0303puks u\u0308leplatsimehena 19 punkti (+10), Gyo\u0308rgy Gro\u0308zer lisas 17 (+7) ja Anton Brehme 12 punkti (+7). Sakslaste puhul va\u0308a\u0308rib va\u0308ljatoomist servil tehtu: 35 viga ja 9 a\u0308ssa. Silvano Prandi juhendatavale Bulgaariale, kes on la\u0308bi ta\u0308navuse turniiri na\u0308idanud end pigem kehvast ku\u0308ljest, to\u0303i Tsvetan Sokolov 8 punkti (+3)."}, {"text_idx": "#000008", "text": "Gdanskis na\u0308hti eile kaht viiegeimilist lahingut. O\u0303htu avas Hollandi ja Portugali duell, kus oli 1800 pealtvaatajat. Holland ja\u0308i ku\u0308ll ma\u0308ngus kaotusseisus, ent suutis lo\u0303puks vo\u0303tta magusa 3:2 (-22, 22, 24, -20, 13) vo\u0303idu. Roberto Piazza hoolealustest sa\u0308ras taas ei keegi muu kui Nimir Abdel-Aziz, kes kogus suisa 37 punkti (+26). Endine sidema\u0308ngija ja nu\u0308u\u0308dne diagonaalru\u0308ndaja realiseeris 58 to\u0303stest 32 (55%), lisaks lo\u0303i ta kolm a\u0308ssa ja pani kaks blokki. Gijs Jorna lisas hollandlastele 15 (+13) ja Robbert Andringa 9 punkti (+1). Hugo Silva vapratest vo\u0303itlejatest olid tulemuslikumad Alexandre Ferreira 16 (+5) ja Filip Cveticanin 15 punktiga (+13)."}, {"text_idx": "#000009", "text": "O\u0303htu teine ma\u0308ng to\u0303i Gnaskisse 2100 pealtvaatajat ja pakkus samuti va\u0308a\u0308rt etenduse. Tiitlikaitsja Serbia oli va\u0308ljakukkumise a\u0308a\u0308rel, ent teenis lo\u0303puks ikkagi 3:2 (18, -22, -22, 23, 12) vo\u0303idu ta\u0308navu Kuldliigas triumfeerinud Tu\u0308rgi u\u0308le. Slobodan Kovaci juhendatava Serbia u\u0308ks superta\u0308hti Uros Kovacevic kogus 18 punkti (+9), ent vo\u0303idu po\u0303hiarhitektiks vo\u0303ib pidada hoopis Drazen Luburici, kes teise superta\u0308he Aleksandar Atanasijevici asemel va\u0308ljakule toodi. Luburic realiseeris otsustavatel hetkedel mitu ta\u0308htsat to\u0303stet ja kogus lu\u0308hikese ajaga 10 punkti (+6). Nedim O\u0308zbey hoolealustest sa\u0308ras oodatult Adis Lagumdzija, kes kogus 20 punkti (+12). Yigit Gu\u0308lmezoglu lisas 16 (+6) ja Yahit Emre Savas 11 punkti (+6)."}, {"text_idx": "#000013", "text": "return (value != null) ? unescape(value[1]) : null;"}, {"text_idx": "#000014", "text": "2021 EM-finaalturniirBulgaaria rahvusmeeskondHollandi rahuvsmeeskondItaalia rahvusmeeskondLa\u0308ti rahvusmeeskondPortugali rahvusmeeskondSaksamaa rahvusmeeskondSerbia rahvusmeeskondTu\u0308rgi rahvusmeeskond"}, {"text_idx": "#000015", "text": "Keele ja\u0308reltulijaks sai La\u0308ti koondises nimekas poolakas"}, {"text_idx": "#000020", "text": "La\u0308ti volleliidu president ametist lahkuva Keele kohta: jo\u0303uda nii noore koondisega Euroopas 16 hulka \u2013 see on fantastiline"}, {"text_idx": "#000023", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}]